17.7.2023
EL
Επίσημη Εφημερίδα της Ευρωπαϊκής Ένωσης
C 252/71
— να ακυρώσει το άρθρο 1θ και το παράρτημα VIII του κανονισμού (EΚ) 765/2006 της 18ης Μαΐου 2006, σχετικά με περιοριστικά μέτρα λόγω της κατάστασης στη Λευκορωσία και της εμπλοκής της Λευκορωσίας στην επίθεση της Ρωσίας κατά της Ουκρανίας, όπως τροποποιήθηκε με την απόφαση 2023/421/ΚΕΠΠΑ του Συμβουλίου, στο μέτρο που οι επίμαχοι περιορισμοί απαγορεύουν τη μεταβίβαση ποτάσας από τη Λευκορωσία μέσω του εδάφους της Λιθουανίας, ιδίως διά θαλάσσης μέσω του λιμένα της Klaipeda. — να καταδικάσει το Συμβούλιο στο σύνολο των δικαστικών εξόδων, συμπεριλαμβανομένων των εξόδων στα οποία υποβλήθηκε η προσφεύγουσα για την υπεράσπισή της.
Λόγοι ακυρώσεως και κύρια επιχειρήματα Προς στήριξη της προσφυγής της, η προσφεύγουσα προβάλλει έξι λόγους. 1.
Με τον πρώτο λόγο προβάλλεται ότι οι επίμαχοι περιορισμοί, οι οποίοι επιβλήθηκαν με τις προσβαλλόμενες πράξεις, παραβιάζουν την αρχή της νομιμότητας και της ασφάλειας δικαίου. 2.
Με τον δεύτερο λόγο προβάλλεται ότι οι επίμαχοι περιορισμοί, οι οποίοι επιβλήθηκαν με τις προσβαλλόμενες πράξεις, παραβιάζουν τις υποχρεώσεις που υπέχει η ΕΕ έναντι του ΠΟΕ, στο μέτρο που περιορίζουν την μεταφορά αγαθών μέσω του εδάφους της Ένωσης σε άλλα μέλη του ΠΟΕ κατά παράβαση του άρθρου V, παράγραφος 2, της ΓΣΔΕ του 1994. 3.
Με τον τρίτο λόγο προβάλλεται ότι οι επίμαχοι περιορισμοί, οι οποίοι επιβλήθηκαν με τις προσβαλλόμενες πράξεις, στο μέτρο που απαγορεύουν την μεταβίβαση ποτάσας από τη Λευκορωσία μέσω του εδάφους της Λιθουανίας, αντιβαίνουν στη Συμφωνία για τους όρους διαμετακόμισης φορτίου από τη Δημοκρατία της Λευκορωσίας μέσω των λιμένων και άλλων υποδομών μεταφορών της Δημοκρατίας της Λιθουανίας. 4.
Με τον τέταρτο λόγο προβάλλεται ότι οι επίμαχοι περιορισμοί, οι οποίοι επιβλήθηκαν με τις προσβαλλόμενες πράξεις, παραβιάζουν την ελευθερία διαμετακόμισης η οποία προβλέπεται στη Σύμβαση των Ηνωμένων Εθνών για το Δίκαιο της Θάλασσας (UNCLOS). 5.
Με τον πέμπτο λόγο προβάλλεται προσβολή του δικαιώματος άσκησης επαγγελματικής δραστηριότητας της προσφεύγουσας, καθώς και παραβίαση της αρχής της αναλογικότητας. 6.
Με τον έκτο λόγο προβάλλεται παραβίαση της αρχής της δικαιολογημένης εμπιστοσύνης.
Προσφυγή της 24ης Μαΐου 2023 — Unilab κατά EUIPO — Cofares (Healthily) (Υπόθεση T-288/23) (2023/C 252/85) Γλώσσα του δικογράφου της προσφυγής: η αγγλική Διάδικοι Προσφεύγουσα: Unilab LP (Rockville, Maryland, Ηνωμένες Πολιτείες) (εκπρόσωπος: M. Kondrat, δικηγόρος) Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO) Αντίδικος ενώπιον του τμήματος προσφυγών: Cofares, Sociedad Cooperativa Farmaceutica Española (Μαδρίτη, Ισπανία)
Στοιχεία σχετικά με τη διαδικασία ενώπιον του EUIPO Αιτούσα: Η προσφεύγουσα ενώπιον του Γενικού Δικαστηρίου Επίδικο σήμα: Αίτηση καταχωρίσεως εικονιστικού σήματος της Ευρωπαϊκής Ένωσης Healthily — Υπ’ αριθ.
18 324 697 αίτηση καταχωρίσεως Διαδικασία ενώπιον του EUIPO: Διαδικασία ανακοπής Προσβαλλόμενη απόφαση: Απόφαση του δευτέρου τμήματος προσφυγών του EUIPO της 1ης Μαρτίου 2023 στην υπόθεση R 1959/2022-2